OpenLLM-France/wikimedia huggingface dataset:
# Certificat Persil

Certificat Persil (en alemany Persilschein) era a Alemanya el nom popular donat a l'atestació per certificar que una persona no havia participat de manera activa i greu en el règim criminal del Tercer Reich. Era un document emès per les forces dels Aliats de la Segona Guerra Mundial en la campanya de desnazificació. Tal certificat era indispensable per poder trobar feina o llogar casa i encara més per a exercir molts càrrecs publics i altres oficis.
El nom irònic prové de la marca de detergent de rentadora «Persil» que renta més blanc que blanc. Aquest nom popular era una crítica contra la facilitat amb la qual moltes col·loboradors actius del nazisme, mitjançant testimoniatges dubtosos van poder obtenir un certificat d'innocència. El partit liberal Freie Demokratische Partei (FDP) el 1949 ja va fer propaganda electoral per demanar la fi de la desnazificació que creava «ciutadans de segona classe» i que trobava injusta. Nazis que van perdre o destruir el carnet d'identitat, o van canviar de nom, altres van testimoniejar en favor de companys del partit per ajudar a obtenir el Certificat Persil. També l'església catòlica, més moguda per l'anticomunisme que no pas pel desitg de persecució d'assassins massius hi va contribuir.
L'expressió continua viva per marcar persones o institucions que atesten una inocència dubtosa, per exemple en l'afer de Rússia: «Donald Trump s'atorga a si mateix un certificat Persil».

## Referències

* 1 2 Schneeberger, Ruth «Wie viel Nazi steckt in Deutschland?: Persilschein für den Nachbarn». Süddeutsche Zeitung, 21-10-2015.
* ↑ «Persilschein» (en alemany). Duden: Rechtschreibung, Bedeutung, Definition, Herkunft. [Consulta: 13 febrer 2020].
* ↑ Schlottau, Klaus. «Wie entstand die Redewendung „einen Persilschein ausstellen“?» (en alemany). Hamburger Abendblatt, 09-03-2012. [Consulta: 13 febrer 2020].
* ↑ Serup-Bilfeldt, Kirsten. «Nazi-Verbrechen - Persilschein im Namen Gottes (Crims dels nazis: cerificat Persil en nom de Déus)» (en alemany). Deutschlandfunk, 12-12-2014. [Consulta: 13 febrer 2020].
* ↑ «Darum ist das Spiel für Trump noch längst nicht vorbei» (en alemany). Der Stern, 19-04-2019. [Consulta: 13 febrer 2020]. «US-Präsident Donald Trump stellt sich selbst einen Persilschein aus.»

## Enllaços externs

* «das Wort: der Persilschein» (en alemany, francès). Arte, 2016. Arxivat de l'original el 2020-02-13. [Consulta: 13 febrer 2020].
* Reinle, Domnik. «Entnazifizierung oder "Entsorgung"?» (en alemany). WDR, 08-10-2005.
# Voliba

Voliba és un gènere d'arnes de la família Crambidae descrit per Francis Walker el 1866.

## Taxonomia

* Voliba asphyctopa Turner, 1908
* Voliba gigantea Hampson, 1912
* Voliba leptomorpha Turner, 1908
* Voliba psammoessa Turner, 1908
* Voliba pycnosticta Turner, 1908
* Voliba scoparialis Walker, 1866

## Referències

* ↑ «GlobIZ search». Global Information System on Pyraloidea. [Consulta: 6 març 2019].
* ↑ «Natural History Museum Lepidoptera genus database» (en anglès). Nhm.ac.uk.
# La Tronche

La Tronche és un municipi del departament francès de la Isèra, a la regió d'Alvèrnia-Roine-Alps. El 2021 tenia 6.470 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Doryrhamphus bicarinatus

Doryrhamphus bicarinatus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 8 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima subtropical.

## Distribució geogràfica

Es troba a Sodwana Bay (Sud-àfrica), l'illa Inhaca (Moçambic) i les Maldives.

## Referències

* 1 2 3 «Doryrhamphus bicarinatus» (en anglès). FishBase. Froese, Rainer; Pauly, Daniel (editors).
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Anderson, R.C., J.E. Randall i R.H. Kuiter, 1998. New records of fishes from the Maldive Islands, with notes on other species. Ichthyol. Bull. 67(2):20-36.
* ↑ Taquet, M. i A. Diringer, 2007. Poissons de l'Océan Indien et de la Mer Rouge. Éditions Quæ, Versalles, França.

## Bibliografia

* Dawson, C. E., 1981: Review of the Indo-Pacific pipefish genus Doryrhamphus Kaup (Pisces, Syngnathidae), with descriptions of a new species and a new subspecies. Ichthyological Bulletin of the J. L. B. Smith Institute of Ichthyology Núm. 44: 1-27.
* Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mare de Déu del Remei de Castellbò

La Mare de Déu del Remei de Castellbò és una capella de Castellbò, en el municipi de Montferrer i Castellbò (Alt Urgell), inclosa en l'Inventari del Patrimoni Arquitectònic de Catalunya.

## Descripció

Església d'una sola nau coberta per un llosat a doble vessant. L'absis, orientat a llevant, és quadrat a l'exterior i trapezoïdal a l'interior, més estret i baix que el cos de la nau i cobert amb un llosat a un vessant. La porta d'accés es troba al frontis occidental. Té una llinda de fusta i, junt amb l'ull de bou circular que la corona, configuren les úniques obertures del temple. Remata la façana occidental un campanar d'espadanya d'un sol ull. La construcció és rústega de pedres unides amb fang.

## Referències

* ↑ «Església de la Mare de Déu del Remei». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 maig 2012].
* ↑ «Capella de la Mare de Déu del Remei de Castellbò». Pla d'ordenació urbanística municipal: Catàleg de béns protegits p. 39-40. Ajuntament de Montferrer i Castellbò. Arxivat de l'original el 3 de març 2016. [Consulta: 9 maig 2012].
# Whitney Point

Whitney Point és una població dels Estats Units a l'estat de Nova York. Segons el cens del 2000 tenia 965 habitants.

## Demografia

Segons el cens del 2000, Whitney Point tenia 965 habitants, 397 habitatges, i 244 famílies. La densitat de població era de 372,6 habitants per km².
Dels 397 habitatges en un 35% hi vivien nens de menys de 18 anys, en un 43,1% hi vivien parelles casades, en un 13,6% dones solteres, i en un 38,3% no eren unitats familiars. En el 31,2% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,3% tenia menys de 18 anys, un 8,2% entre 18 i 24, un 26,5% entre 25 i 44, un 22,9% de 45 a 60 i un 14,1% 65 anys o més.
L'edat mediana era de 37 anys. Per cada 100 dones de 18 o més anys hi havia 83,1 homes.
La renda mediana per habitatge era de 34.934 $ i la renda mediana per família de 44.667 $. Els homes tenien una renda mediana de 30.875 $ mentre que les dones 27.143 $. La renda per capita de la població era de 17.608 $. Entorn del 10,9% de les famílies i el 13,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitney Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Whitney Point». American Fact Finder. Oficina del Cens dels Estats Units, 12-01-2010.
# Certificat

«Certificat» té aquests significats:
* Certificat (document públic), tipus de text administratiu emprat per constatar un fet determinat
* Certificat digital
* Certificat digital
* Certificat o Correu certificat
* Certificat d'assegurança
* Certificat d'autenticitat
Viccionari
# Volica

Volica és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1405.
# Bolxoie Skuràtovo

Bolxoie Skuràtovo (en rus: Большое Скуратово) és un poble de l'óblast de Tula, a Rússia, segons el cens del 2010 tenia 346 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Kylie Rae Harris

Kylie Rae Harris (Wylie (Texas), 15 de maig de 1989 – Taos (Nou Mèxic), 4 de setembre de 2019) va ser una cantant i cantautora estatunidenca de música country. Va morir en un accident de cotxe que va causar mentre anava a Taos per a participar al Big Barn Dance en un moment en què començava a guanyar popularitat.

## Discografia

* All the Right Seasons (2010)
* Taking It Back (2013, EP)
* Kylie Rae Harris (2019, EP)

## Referències

* ↑ «Country singer Kylie Rae Harris dies in car crash» (en anglès). International Business Times, 06-09-2019 [Consulta: 8 setembre 2019].
# Mare de Déu del Remei de Gàrzola

Mare de Déu del Remei de Gàrzola és una església barroca de Gàrzola al municipi de Vilanova de Meià (Noguera) protegida com a bé cultural d'interès local.

## Descripció

Església de planta rectangular en cantonada i actualment amb un cobert adossat a la façana nord. Té una sola nau amb l'absis rectilini encarat a ponent, darrere del qual hi ha la sagristia. Està cobert amb volta de canó molt ampla i plana, a la que s'afegiren en una època posterior quatre arcs torals de perfil ogival. El cor és situat al mur de llevant, damunt la porta.
La façana principal presenta un portal adovellat, sobre el qual hi ha una finestreta que substitueix al rosetó, i un campanar de cadireta amb dues obertures i arcades de mig punt, una de les quals conté una punta d'una bomba d'aviació de la Guerra Civil com a campana. Un cobert s'ha afegit a la part posterior de l'espadanya, a sobre de la coberta de teula àrab a dues aigües.

## Història

Les notícies històriques sobre el temple daten de 1668 quan Roig i Jalpí enumera les esglésies que es trobaven dins el priorat de Meià; d'aquest document es dedueix que l'església era al segle xvii sota l'advocació de la Verge del Roser.
En una data anterior a 1733 l'església de Gàrzola va canviar d'advocació, adoptant el nom actual de Mare de Déu del Remei.

## Referències

* 1 2 3 4 «Mare de Déu del Remei de Gàrzola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 agost 2017].
# Whittemore (Iowa)

Whittemore és una població dels Estats Units a l'estat d'Iowa. Segons el cens del 2000 tenia 530 habitants.

## Demografia

Segons el cens del 2000, Whittemore tenia 530 habitants, 229 habitatges, i 135 famílies. La densitat de població era de 487,2 habitants/km².
Dels 229 habitatges en un 29,7% hi vivien nens de menys de 18 anys, en un 50,7% hi vivien parelles casades, en un 5,7% dones solteres, i en un 41% no eren unitats familiars. En el 38% dels habitatges hi vivien persones soles el 25,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 3,12.
Per edats la població es repartia de la següent manera: un 27,9% tenia menys de 18 anys, un 7,7% entre 18 i 24, un 22,5% entre 25 i 44, un 16,2% de 45 a 60 i un 25,7% 65 anys o més.
L'edat mediana era de 39 anys. Per cada 100 dones de 18 o més anys hi havia 88,2 homes.
La renda mediana per habitatge era de 31.111 $ i la renda mediana per família de 37.031 $. Els homes tenien una renda mediana de 30.104 $ mentre que les dones 17.500 $. La renda per capita de la població era de 14.669 $. Entorn del 2,8% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whittemore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Whittemore». American Fact Finder. Oficina del Cens dels Estats Units, 12-01-2010.
# Aulus Corneli Cos

Aulus Corneli Cos o Aulus Cornelius Cossus és el nom dels següents personatges:
* Aulus Corneli Cos (cònsol 428 aC), cònsol el 428 aC
* Aulus Corneli Cos (cònsol 413 aC), cònsol el 413 aC
* Aulus Corneli Cos (dictador), dictador romà el 385 aC
* Aulus Corneli Cos (tribú), tribú amb potestat consolar el 369 aC i 367 aC
* Aulus Corneli Cos Arvina, dictador romà el 320 aC i dues vegades cònsol al 343 i al 322 aC
# Casa parroquial (Cerdanyola del Vallès)

La Casa parroquial és un edifici de Cerdanyola del Vallès (Vallès Occidental) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici destinat al servei d'habitatge parroquial. Presenta uns elements ornamentals i constructius típics de la última etapa del modernisme on es barregen formes geomètriques senzilles tals com arcs apuntats formats amb maons volats junt amb altres elements geomètrics corbats. Destaca en una de les cantonades un element en forma de torre en un dels vèrtexs en el qual se situa la porta d'entrada, coberta per contraforts motllurats i una galeria formada per una teulada sustentada per tornapuntes. La planta de l'edifici és rectangular amb teulada a quatre aigües.

## Referències

* ↑ «Casa parroquial». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 abril 2019].

## Enllaços externs

* Casa parroquial Arxivat 2016-03-03 a Wayback Machine., fitxa del catàleg de l'Ajuntament
# Bolxoie Remóntnoie

* No s'ha de confondre amb Remóntnoie.
Bolxoie Remóntnoie (en rus: Большое Ремонтное) és un poble de l'óblast de Rostov, a Rússia, que en el cens del 2010 tenia 733 habitants, pertany al districte de Remóntnoie.

## Referències

* ↑ Летопись с. Богородского — Мои файлы — Каталог файлов — Сайт Администрации Калининского сельского поселения
* ↑ Вся Астрахань и весь Астраханский край. Памятная книжка Астраханской губернии на 1914 год : 31-й год изд. / Изд. Астрахан. Губ. Стат. Комитета . - Астрахань: Тип. Губ. правл., 1914. - 479 с. Колонка 134
# Dovella

La dovella és una peça trapezoidal feta servir en la construcció d'arcs i voltes que, en ser més estreta d'un costat que de l'altre, fa funció de falca i distribueix les forces dels murs que hi ha a sobre dels arcs.
Cada dovella desvia la força de la càrrega cap als costats, transferint-la de peça en peça fins a les peces verticals del pilar que sustenta l'arc. Les dovelles dels arcs distribueixen el pes eficaçment i treuen el màxim partit de la resistència a la pressió de la pedra, com en el cas dels arcs d'un pont.
La cara exterior d'una dovella s'anomena extradós i la interior, intradós.
Encara que cada unitat en un arc, o volta, es coneix amb aquest nom, hi ha dos components de dovella específics d'un arc: la clau i el salmer.
* La clau és la pedra central que hi ha a l'àpex d'un arc. Sovint decorada, embellida o de mida més gran. El joc de forces de tot l'arc, no funciona fins que no està col·locada aquesta peça.
* El salmer, coixí, o dovella d'arrencada, és la dovella inferior, situat just al final del pilar i que inicia la corba de l'arc.
En l'àmbit de l'aeronàutica, hom anomena extradós a la part superior de l'ala d'un avió.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.180. ISBN 84-8332-390-7 [Consulta: 30 novembre 2014].
# Mas de las Santas Puèlas

Mas Santas Puèlas (en francès Mas-Saintes-Puelles) és un municipi del departament de l'Aude a la regió francesa d'Occitània, en el districte de Carcassona i cantó de Castelnaudary-Sud.

## Història

És on va néixer Sant Pere Nolasc, qui va fundar l'Orde de la Mercè l'any 1218.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 711 | 682 | 617 | 640 | 720 | 805 |

## Referències

* ↑ «Biografia de Sant Pere Nolast al web de l'orde de la Mercè». Arxivat de l'original el 3 de març 2016. [Consulta: 3 juny 2016].
* ↑ INSEE-fr

## Vegeu també

* Llista de municipis de l'Aude
* Mare de Déu del Bonaire

## Enllaços externs

* INSEE
# Víkhorevka

Víkhorevka (en rus Вихоревка) és una ciutat de l'óblast d'Irkutsk, a Rússia. Es troba al sud de Sibèria, a la riba esquerra del riu Víkhorevka, a 465 km al nord-oest d'Irkutsk i a 35 km a l'oest de Bratsk.

## Història

Víkhorevkia fou creada el 1947 per allotjar els treballadors de la construcció de la via ferroviària Taixet-Bratsk. La vila rebé l'estatus de ciutat el 1966.

## Enllaços externs

* (rus) Informació sobre Víkhorevka
* (rus) Mapes topogràfics
# Banda (freqüència)

En radiofonia, s'anomena banda a un interval de freqüències determinat. Les longituds d'ona diferents posseeixen propietats diferents. Les longituds d'ona llargues poden recórrer grans distàncies i travessar obstacles; poden envoltar edificis o travessar muntanyes, però com més gran sigui la freqüència (i per tant, menor la longitud d'ona), més fàcilment es poden aturar les ones. Quan les freqüències són prou altes (desenes de gigahertzs), les ones poden ser detingudes per objectes com ara les fulles o les gotes de pluja, provocant el fenomen anomenat rain fade. Per superar aquest fenomen es necessita força més potència, el que implica transmissors més potents o antenes més enfocades, que provoquen que el preu del satèl·lit augmenti.
L'avantatge de les freqüències elevades (les bandes ku i ka) és que permeten als transmissors enviar més informació per segon. Això és degut al fet que la informació es diposita generalment en certa part de l'ona: la cresta, la vall, el principi o fi. Les altes freqüències poden transportar més informació, però necessiten més potència per evitar els bloquejos, antenes més grans i equips més cars.
Concretament, les bandes més utilitzades en els sistemes de satèl·lit són:

## Freqüències de Teledesic

La banda de freqüències més baixa amb ample espectral suficient per satisfer el servei de banda ampla proporcionat per Teledesic, com també els seus objectius de qualitat i capacitat, és la banda ka. Els enllaços de comunicació entre terminal i satèl·lit operen dins de la porció de la banda ka que ha estat identificada internacionalment per servei fix en satèl·lits no geoestacionaris, i amb una llicència que s'ha concedit als Estats Units per al seu ús en Teledesic.
Els enllaços descendents operen entre 18,8 GHz i 19,3 GHz, i els ascendents operen entre 28,6 GHz i 29,1 GHz. D'altra banda, els enllaços entre satèl·lits es produeixen en la banda dels 40-50 GHz.
# Casa Coll (Pl. Calvet)

La Casa Coll és una casa a la ciutat de Girona inclosa a l'Inventari del Patrimoni Arquitectònic de Catalunya.

## Descripció

Edifici de planta baixa, tres pisos i àtic, amb tres façanes, constitueix una mostra interessant del racionalisme a Girona, posant en pràctica el postulats del GATCPAC quant a la simplicitat de línies, absència de motius decoratius superflus i predomini de l'horitzontalitat. Tot i això, el conjunt ha quedat desvirtuat amb les reformes de la planta baixa per als comerços i l'afegit d'un altre pis.

## Referències

* ↑ «Casa Coll». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Casa Coll, fitxa del catàleg de l'Ajuntament
# Víkingur Reykjavík

El Knattspyrnufélagið Víkingur és un club de futbol islandès de la ciutat de Reykjavík.
El club va ser fundat el 21 d'abril de 1908. A més de futbol l'equip té seccions importants com la d'handbol, tennis, tennis taula, karate o esquí, totes tant en categoria masculina com en femenina.

## Palmarès

* Lliga islandesa de futbol 7: 1920, 1924, 1981, 1982, 1991, 2021, 2023
* Copa islandesa de futbol 5: 1971, 2019, 2021, 2022, 2023

## Jugadors destacats

* Arnór Guðjohnsen
* Carl Dickinson
* Helgi Sigurðsson
* Kári Árnason
* Richard Keogh
* Sölvi Ottesen

## Enllaços externs

* Web oficial
* Web de seguidors
# Black Arrow

El Black Arrow (en (català), Fletxa Negra) és un coet de fabricació totalment britànica, únic projecte d'aquest tipus portat a terme al Regne Unit, cancel·lat el 1971. Va aconseguir posar un satèl·lit en òrbita, Prospero X-3, el 28 d'octubre de 1971.
Es tractava d'un vehicle de tres etapes que utilitzava motors simples agrupats en lloc d'un únic gran motor. La primera etapa muntava 8 cambres de combustió amb 4 parells de motors Gamma amb una junta de cardan, direccionables en els tres eixos. La segona etapa usava dos motors Gamma amb toveres esteses per millorar l'expansió dels gasos en el buit i augmentar l'eficàcia de la propulsió. Tots dos motors anaven muntats sobre juntes de cardan.
La tercera etapa era un motor Waxwing alimentat per combustible sòlid.
En total es van llançar 4 Black Arrow, el primer el 27 de juny de 1969 i l'últim el 28 d'octubre de 1971, essent aquest últim llançament el que va posar en òrbita el satèl·lit Prospero.

## Dades tècniques

* Càrrega màxima: 73 kg per a una òrbita de 200 km.
* Empenta en l'enlairament: 222,4 kN
* Massa total: 18.130 kg
* Diàmetre del cos principal: 1,98 m.
* Longitud total: 13 m.

## Referències

* ↑ Wade, Mark. «Black Arrow» (en anglès), 2008. [Consulta: 15 juny 2008].
* ↑ Hill, C. N.. «Black Arrow». A: A Vertical Empire: The History of the UK Rocket and Space Programme, 1950-1971 (en anglès). 2006a ed.. Londres: Imperial College Press, 2001, p. 155–188. ISBN 1-86094-268-7.
# Dove

«Dove» té aquests significats:
* Biografies:
** Mourning Dove (Reserva Colville, 1888-1936), índia okanogan que va ...
** Paulla Dove Jennings (Rhode Island), escriptora niantic narragansett.
* Miscel·lània:
** Good Morning Miss Dove, pel·lícula dirigida per Henry Koster, estrenada el 1955.
** Dove Creek, població dels Estats Units a l'estat de Colorado.
** Prisma de Dove, prisma òptic reflectiu emprat per invertir una imatge.
Viccionari